 Gẹgẹ bi ìṣe ọkọ rẹ tó ti di olóògbé, Lady Peller, gẹgẹ bi àwọn èniyàn ṣe máa n pé, náà gbówọ nínú ká pidán, pàápàá jùlọ láàrìn ọdún 1980 si 1990. Nínú ìfọrọwánilẹnuwò tó ṣe láìpẹ yìí ló sàlaàyé bi ó ṣe rin ìrìnàjò ayé rẹ gẹgẹ bi ìyàwò Prof Peller. Àwọn iròyin tì ẹ leè ní ìfẹ síí: Eégun àti orò, bí wọn ṣe jọ bí Ẹṣà Egúngún nílẹ Yorùba rèé Lady Peller to ti di ẹni ọdún mẹtàléláàdọrin báyìí dúpẹ lọwọ elédùà tó fún ni okun àti àwọn ọmọ ti Ọlọrun fi jíìkí rẹ. Lásìkò tí Lady Peller ń sọrọ níbí ìfọrọwánilẹnuwo náà ló ní òun pàdé ọkọ oun ní ǹkan bi ààdọta ọdún ṣẹyìn. Láìkò tí mó wà ni Iseyin District Grammar School, Wọn wá ṣere nílé ìwé wa, ibẹ ni a ti di ọrẹ, nígbà tí ó yá, ni a jọ ṣe ìgbéyàwó ti mo sì bẹrẹ sí ní ràn lọwọ bi ìgbákejì pídánpidán. Alhaja Silifat ni bó tilẹ jẹ pé òun àti professor jẹ músulumi, iṣẹ ajé àwọn kò dí ẹsìn lọwọ nítori ọtọọtọ ni wọn. Lady Peller fi kun pé, nínú àwọn ìdá ti àwọn máa n ṣe nígbà míran tí ọkọ òun yóò gé òun sí méjì nínú pòsí, kò sí èyí tí òun siyè méjì níbẹ rí, nítorí pé òun mọ pé kò ni ṣe aburu fún òun.  A máa n kó ara wa ni ìjánu gidi, nítori pé ǹkan ti à n ṣe amóhùmáwòrán lásán ni. Mo ní àṣírí ìyá tó fẹ ọmọ rẹ láya fún Boko Haram torí ẹbí rẹ Ọjọ tí ǹkan fẹ yíwọ lórí ìtàgé  Sùgbọn ní ọjọ kan, ǹkan ṣẹlẹ ní Cultural Centre, mo nígbàgbọ pé àwọn ènìyàn yóò ṣì rántí. Gígé tí a ń gé ní ọjọ náà kìí ṣe fún amóhùmáwòrán, o gbóná gan ni lọjọ náà, mó lọ mi o le pada lọjọ ti a ń wí yìí, títí ti ètò náà fi pari. Àwọn kan ni àwọn ò fẹ rí ǹkan kan míràn mọ, wọn sì bínú lọ, lọjọ kejì, àwọn ènìyàn Lady Peller sa ni àwọn fẹ rí. Kódà, àwọn kan tún ń gbé ìròyìn òfégè kiri pé ọkọ tó pọ, ti wọn ń gbé òkú lọ sí ìlú Iseyin. Bó tilẹ jẹ pé, Professor Peller ku, idán ò kú o, Prof Peller ni ọmọ kan tó ń jẹ Zeeto Peller, agbẹjọrò ni, sùgbọn òun náà gbówọ nínú idán pípa. Kò sí ẹni ti wọn fi dandan mú láti ṣe ohunkóhun, sùgbọn gbogbo ọmọ ti Peller fi sílẹ ló ṣe dáadáa. Báwo ni Professor Peller se kú gan? Àwọn oníròyìn náà ló ta professor Peller, lásìkò ìfọrọwánillnuwo ló ti sọrọ jù, tí ọpọ awọn aṣírí si hàn síta. Ó ní lásìkò tí òun bá ń kírun, kò ni sí ǹkankan lára òun bí ààbò, pé sùgbọn tí òun bá ti kírun tán, tí òun wọ agbáda òun padà, bí wọn bá kòjú òun kò sí ǹkan ti wọn le ṣe si, ǹkan kan ko le ràn òun. Sùgbọǹ gẹgẹ bi músùlùmí, a mọ pé àmúwa Ọlọrun ni gbogbo ǹkan ti o bá ṣẹlẹ si ẹdá, sùgbọn, ẹnìkan tàbi èsù ni yóò lò. Alhaji Silifat Peller jẹ ọkan lára àwọn ìyàwó ìlúmọọka Alhaji Moshood Abiola Peller, ti gbogbo ènìyàn mọ sí prof Peller. : Lady Peller: Ọjọ ni ọjọ tí idán yíwọ fún ọkọ mi lẹyìn tó gé mi sí méjì, mo kú tán 